text: मुख्य सचिव नैनीताल, ऊधमसिंह नगर, देहरादून और हरिद्वार जनपदों में जहाँ सड़क दुर्घटनाओं के अधिकतर मामले सामने आये हैं को प्राथमिकता में लेते हुए यहाँ सड़क हादसों में नियंत्रण के लिये प्रभावी प्रयास करने के निर्देश दिये। उन्होंने जनपद स्तर पर जिलाधिकारी की अध्यक्षता वाली जनपदीय सड़क सुरक्षा समिति की बैठक नियमित रूप से आयोजित करते रहने और उसमें सड़क सुरक्षा से सम्बन्धित कार्यों की लगातार माॅनिटरिंग करने के निर्देश दिये।